Diari Oficial de la Generalitat Valenciana


Sumari del DOGV 5780, del 09-06-2008 (2008/6285)

Informació pública del projecte de reparcel·lació forçosa del sector 10 de sòl urbanitzable industrial denominat Vara de Quart a València.
------------------------------------------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6285


Data del document
:   14-04-2008

Organisme emissor
:   Agrupación de Interés Urbanístico Sector 10-Vara de Quart

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del projecte de reparcel·lació forçosa del sector 10 de sòl urbanitzable industrial denominat Vara de Quart a València. [2008/6285]  
Mitjançant el present edicte posem en el vostre coneixement que l'Agrupació d'Interés Urbanístic Sector 10-Vara de Quart, en compliment del que disposen els articles 169 i següents de la Llei 16/2005, de 30 de desembre, de la Generalitat, Urbanística Valenciana (LUV), i 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), ha presentat en l'Ajuntament de València el projecte de reparcel·lació forçosa del sector 10 de sòl urbanitzable industrial denominat Vara de Quart, a València, comprensiu dels documents següents:  
- Memòria.  
- Relació de propietaris i interessats.  
- Descripció de les finques o parts de finques aportades a la reparcel·lació.  
- Proposta d'adjudicació de les finques resultants.  
- Taxació dels drets, edificacions, construccions o plantacions que hagen d'extingir-se o destruir-se per a l'execució del pla.  
- Compte de liquidació provisional.  
- Plans.  
Prèviament a la publicació del present edicte s'ha remés la corresponent notificació als interessats, en compliment del que disposa l'article 416 del ROGTU.  
Durant el termini d'un mes a partir de l'endemà de la publicació del present edicte en el Diari Oficial de la Comunitat Valenciana, qualsevol persona que ho desitge podrà comparéixer en les dependències de l'Ajuntament de València, síties a l'avinguda d'Aragó, 35, pels matins de dilluns a divendres, de 09.00 a 14.00 hores, a fi de consultar la documentació o obtindre a costa seus còpia d'esta, així com plantejar suggeriments o al·legacions. La dita documentació també pot consultar-se en la pàgina web de l'Ajuntament de València, www.valencia.es.   
De conformitat amb el que disposa l'article 174.7 i 8 de la LUV, durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic; es donarà un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formalitzat s'entendrà que preferix cobrar i la reparcel·lació s'aprovarà en conseqüència.  
De conformitat amb el que disposa l'article 172.3 de la LUV, els propietaris de terrenys inclosos en l'actuació que no hagen aportat la documentació amb anterioritat, hauran d'aportar durant el mateix termini, fotocòpia del títol de propietat i declarar les situacions jurídiques que conega i afecten les seues finques; s'avisa que l'omissió, error o falsedat en estes declaracions no podrà afectar el resultat objectiu de la reparcel·lació, però si s'aprecia dol o negligència greu, podrà exigir-se la responsabilitat civil o penal que corresponga. L'urbanitzador podrà qualificar com a propietat desconeguda aquelles finques respecte de les quals el seu amo no aporte títol i la seua titularitat no resulte acreditada per altres mitjans, de conformitat amb el que disposa l'article 402.7 del ROGTU.  
València, 14 d'abril de 2008.- El president de l'AIU Sector 10-Vara de Quart: Francisco Pellicer Gil.